stanford-oval/wikipedia huggingface dataset:
הבחירות הכלליות בבריטניה 1880

הבחירות הכלליות בבריטניה 1880 התרחשו ב-31 במרץ–27 באפריל 1880. במהלך הבחירות ניצחה המפלגה הליברלית את המפלגה השמרנית שעד אותה העת הנהיגה את הממשלה. ראש הממשלה השמרני בנג'מין דיזראלי הפסיד במהלך הבחירות אך יריבו, ספנסר קומפטון קוונדיש הליברלי, לא נבחר לראש הממשלה במקומו. למעשה, קוונדיש והרוזן השני מגראנוויל (חבר בית הלורדים) שניהם תמכו בשיבתו של ויליאם גלאדסטון לראשות הממשלה לקדנציה שנייה. הבחירות הללו סימנו את סיום הקריירה הפוליטית ארוכת השנים של ד'יזראלי וזה פרש מהפוליטיקה זמן קצר לאחר הבחירות ונפטר שנה מאוחר יותר. היו אלו הבחירות הלפני אחרונות בהן השיגה מפלגה אחת יותר מ-50% מקולות הבוחרים. הבחירות האחרונות שבהן היה מצב שכזה היו בחירות 1931.
הבחירות עמדו בסימן משבר שפל כלכלי שאפף מעל בריטניה מאז 1878 והיו חלק מ'השפל הארוך' שהתחיל במסגרת המשבר הפיננסי של 1873. מתוך 652 המושבים בבית הנבחרים הבריטי; המפלגה הליברלית ניצחה ב-352 מושבים, המפלגה השמרנית ניצחה ב-237 מושבים ומפלגת "שלטון הבית" שדגלה בלאומיות אירית בראשותו של ויליאם שאו, ניצחה ב-63 מושבים.
תוצאות לפי מפלגה

| המפלגה | מנהיג המפלגה | מספר קולות | מספר מושבים |
| --- | --- | --- | --- |
| המפלגה הליברלית | ספנסר קומפטון קוונדיש | 1,836,423 (54.7%) | 352 |
| המפלגה השמרנית | בנג'מין דיזראלי | 1,426,351 (42.5%) | 237 |
| מפלגת 'שלטון הבית' | ויליאם שאו | 95,535 (2.8%) | 63 |
קרל פפר-וילדנברוך

| --- | --- |

קרל פפר-וילדנברוך
 לידה:  12 ביוני 1888 רידרסדורף, הקיסרות הגרמנית הקיסרות הגרמנית
 פטירה:  29 בינואר 1971 (בגיל 82) בילפלד, גרמניה המערבית גרמניה המערבית
 מדינה:  גרמניה 
 השתייכות:   צבא הקיסרות הגרמנית  רייכסווהר  משטרת הסדר אס אס ואפן אס אס
 תקופת הפעילות:  1907–1945 (כ־38 שנים)
 דרגה:   אובר-גרופנפיהרר
 תפקידים בשירות
 מפקד דיוויזיית האס אס ה-4 מפקד קורפוס האס אס השישי מפקד קורפוס אס אס הררי התשיעי
 פעולות ומבצעים
 מלחמת העולם הראשונה מלחמת העולם השנייה
 עיטורים
   צלב האבירים של צלב הברזל עם עלי אלון   צלב הברזל דרגה ראשונה   צלב הברזל דרגה שנייה
 
אובר-גרופנפיהרר קרל פפר-וילדנברוך (בגרמנית Karl Pfeffer-Wildenbruch;‏ 12 ביוני 1888 – 29 בינואר 1971) היה מפקד בכיר בוואפן אס אס שפיקד על קורפוסים במלחמת העולם השנייה.
ביוגרפיה > תחילת דרכו

פפר-וילדנברוך נולד ב-12 ביוני 1888 בעיר רידרסדורף, שהייתה אז בתחומי הקיסרות הגרמנית. לאחר סיום לימודיו ב-7 במרץ 1907, התגייס כצוער לצבא הקיסרות הגרמנית והוצב ברגימנט התותחנים ה-22. ב-1 באוגוסט 1908 הועלה לדרגת לויטננט. ב-1911 הוא למד באקדמיה הצבאית הטכנית בברלין. הוא לחם במלחמת העולם הראשונה, ועוטר בשתי הדרגות של צלב הברזל. הוא היה חלק מהצוות הגרמני של קולמר פון דר גולץ שנשלח לסייע לאימפריה העות'מאנית, ושרת במטה של הארמייה הראשונה העות'מאנית בבגדאד. ממאי עד נובמבר 1917 הוצב בשגרירות גרמניה באיסטנבול, ובסוף 1917 הוחזר לגרמניה ומונה לקצין מטה בדיוויזיה ה-11 ואז בקורפוס המילואים ה-23.
עם סיום המלחמה בשנת 1918, פורק הצבא הקיסרי, ובשנת 1919 התגייס למשטרה וזמן קצר לאחר מכן הועלה לדרגת מיור. הוא בילה זמן מה במשרד הפנים, ולאר מכן מונה כמפקד משטרת אוסנברוק ומגדבורג. בשנת 1928 נשלח לצ'ילה, ושרת בקרביניירי של צ'ילה. ב-1930 חזר לגרמניה, הועלה לדרגת אוברסט-לויטננט וקיבל פיקוד על רגימנט המשטרה בפרנקפורט. ממאי 1936 הוא היה המפקח הכללי של אקדמיות המשטרה, וב-1 במאי 1937 קודם לדרגת גנרל-מיור. ב-12 במרץ 1939 פרש מהמשטרה והצטרף לאס אס. ב-20 באפריל של אותה שנה קודם לדרגת בריגדפיהרר באס אס.
ביוגרפיה > מלחמת העולם השנייה

בסוף 1939 מונה למפקד דיוויזיית אס אס משטרה הרביעית, וב-20 באפריל 1940 קודם לדרגת גרופנפיהרר. הוא הוביל את הדיוויזיה שלו בקרבות החזית האירופית, ובנובמבר 1940 הועבר לצוותו האישי של היינריך הימלר. מ-1941 עד 1943 מילא תפקידי מטה במשטרת הסדר, וב-8 באוקטובר 1943 קיבל פיקוד על קורפוס האס אס השישי. ב-9 בנובמבר 1943 הועלה לדרגת אובר-גרופנפיהרר. הקורפוס שלו נשלח לחזית המזרחית, ונכלל במסגרת הארמייה ה-16 שהייתה חלק מקבוצת ארמיות צפון. הקורפוס נלחם לכל אורך השנה בקרבות באזור פסקוב, לעיתים תחת הארמייה ה-16 ולעיתים תחת הארמייה ה-18. ב-11 ביוני 1944 העביר את הפיקוד על הקורפוס לפרידריך יקלן.
באוגוסט 1944, מונה למנהל אזור השליטה של הוואפן אס אס בהונגריה. בדצמבר של אותה שנה, החליף את קרל-גוסטב זאוברצווייג בפיקוד על קורפוס אס אס הררי התשיעי שכותר בידי הצבא האדום באזור בודפשט (המצור על בודפשט). לפיקודו של פפר-וילדנברוך הוכפפו גם כל שאר היחידות הגרמניות בבודפשט ובסביבותיה. החלטה שנחשבה לגרועה בהתחשב בכך שפפר-וילדנברוך התנסה עד לאותה עת בעיקר בפיקוד על יחידות משטרה, והיה פחות מנוסה בפיקוד על כוחות קרביים. ב-1 בינואר 1945, הארמייה השישית תחת פיקודו של הרמן באלק פתחה במבצע קונרד במטרה לשחרר את הקורפוס, כשהיא זוכה להצלחות ומתקדמת באופן מוצלח לשבירת האויב. התקדמות הכוח נבלמה לבסוף רק 28 ק"מ מהעיר. ב-11 בינואר 1945 הוענק לו צלב האבירים של צלב הברזל. בהמשך החודש נעשו עוד שני ניסיונות לשבירת הצבא האדום וכיבוש בודפשט, אך למרות הצלחות נקודתיות נכשלו הכוחות הגרמנים. לקראת סוף ינואר כבר נלכדו הגרמנים וההונגרים בתוך כיס בגודל של קילומטר אחד. ב-1 בפברואר הוספו עלי אלון לצלב האבירים שלו, וב-11 בפברואר קיבל הקורפוס שלו פקודה לנסות לפרוץ החוצה. אולם רק 170 מאנשי האס אס הצליחו להגיע אל הקווים הגרמניים. ב-12 בפברואר נפצע קשה, ונלקח בשבי הכוחות הסובייטיים.
ביוגרפיה > אחריתו

הוא נשפט בפני בית דין סובייטי בגין פשעי מלחמה, ונגזרו עליו 25 שנות מאסר. עם זאת, בשנת 1955 בעקבות הסכם בין קנצלר גרמניה קונראד אדנאואר וראש ממשלת ברית המועצות ניקולאי בולגנין, שוחרר פפר-וילדנברוך יחד עם עוד 10,000 אסירים נוספים. הוא מצא את מותו בתאונת דרכים בבילפלד ב-29 בינואר 1971.
דזירה נוסבוש

| --- | --- |

 לידה:  14 בינואר 1965 (בת 59) לוקסמבורג 
 מדינה:  לוקסמבורג 
 מקום לימודים:  Lycée Hubert Clément 
 בן או בת זוג:  טום בירבאומר (8 בספטמבר 2018–?)   דיטר זטשה 
 צאצאים:  Luka Kloser 
 מספר צאצאים:  2 
 פרסים והוקרה:  קצין במסדר ההצטיינות של דוכסות לוקסמבורג (2019) 
 http://www.desireenosbusch.com/
 פרופיל ב-IMDb
 
דזירה נוסבוש (בצרפתית: Désirée Nosbusch; נולדה ב-1965) היא מנחת טלוויזיה ושחקנית לוקסמבורגית.
ביוגרפיה

נוסבוש נולדה בלוקסמבורג לאב לוקסמבורגי ואם איטלקייה. בגיל שתים-עשרה השתתפה לראשונה בתוכנית רדיו ובהמשך, החלה לשחק בטלוויזיה. לצד לוקסמבורגית דוברת נוסבוש גם גרמנית, אנגלית, צרפתית, איטלקית וספרדית.
מ-1981 ועד 1984 נוסבוש למדה ב-"HB Studio", בית ספר לאומנויות הבמה בניו יורק ובין מוריה שם, ניתן למנות ויליאם היקי. ב-1998 החלה ללמוד לימודי הפקה וקולנוע באוניברסיטת דרום קליפורניה. בשנת 2003 סיימה נוסבוש את לימודיה בבימוי והפקת סרטים באוניברסיטת UCLA.
נוסבוש שיחקה במספר רב של סרטי קולנוע ובין היתר, בסרטם של האחים טביאני "Good Morning Babylon".
בשנת 2011 הקימה את חברת ההפקות דיל, ובשנת 2012 הופיעה בהמבורג בתיאטרון סנט פאולי ובברלין בתיאטרון am Kurfürstendamm.
בשנת 2018 היא הופיעה בסדרה "Bad Banks", שעבורה הוענק לה פרס Grimme בשנת 2019.
בשנת 2021 שיחקה בסרט הגרמני "וידויי ההרפתקן פליכס קרול"; עיבוד לרומן באותו שם מאת הסופר הגרמני תומאס מאן.
ביוגרפיה > עיסוקים נוספים

היא הנחתה את אירוויזיון 1984 ואת טקס פרס האקדמיה האירופית לקולנוע הראשון ב-1988.
ב-1984 הקליטה דואט ביחד עם הזמר פאלקו.
חיים אישיים

היא נשואה בשלישית ולה שני ילדים מבעלה הראשון, הבמאי האוסטרי הראלד קלוזר.
הערות שוליים

↑  Désirée Nosbusch, lit.COLOGNE (ארכיון)
| --- | --- |
בקרת זהויות :  BNE: XX1605144  GND: 114776717  ISNI: 0000 0001 1451 0755  LCCN: no2001070926  MusicBrainz: c6ce4a90-6ea0-4b2f-988c-1822d31a34ab  NTA: 306300672  SUDOC: 082127883  VIAF: 87339334   WorldCat (עם VIAF): 87339334 
ערך זה הוא קצרמרבנושא אישים ובנושא לוקסמבורג. אתם מוזמנים לתרום לוויקיפדיה ו.
דרך התה העתיקה

מפת דרך התה
דרך התה (בסינית: 茶马古道, בפיניין: Chá Mǎ Gǔ Dào, מילולית "דרך הסוס תה") המכונה כיום בדרך כלל דרך התה העתיקה הייתה רשת של שבילים המתפתלים בהרי סצ'ואן, יונאן וטיבט בדרום מערב סין, שנועדו לשמש את סוחרי התה. לעיתים מכונה גם דרך המשי הדרומית או דרך המשי הדרום-מערבית והיא מהווה חלק ממערכת מסלולים מורכבת המחברת בין סין ודרום אסיה.
ישנם מספר אלמנטים ארכאולוגיים ומונומנטליים ששרדו, כולל שבילים, גשרים, תחנות דרך, עיירות שוק, ארמונות, עמדות גבול ומקדשים לאורך המסלול. מלבד חשיבותה של הדרך לפעילות המסחרית, באופן משמעותי יותר היה הדרך הייתה קריטית לחילופי תרבות בין תת היבשת ההודית, טיבט ודרום-מערב סין. במיוחד, הדרך מילאה תפקיד חשוב מאוד בהתפשטות הבודהיזם בסין ודרום אסיה.
היסטוריה

סצ'ואן ויונאן, ככל הנראה, הם האזורים הראשונים לייצור התה בעולם. התיעוד הראשון של טיפוח התה טוען שהתה טופח על הר מנגדינג בסצ'ואן (蒙顶山) בין צ'נגדו ויא'אן מוקדם יותר מאשר שנת 65 לפנה"ס. יא'אן היה מוקד חשוב בסחר התה עד המאה העשרים. מלבד תה, מוצרי משי מצ'נגדו ובמיוחד שוג'ין (蜀锦), נסחרו גם בדרך זו לדרום אסיה מלפני 2000 שנה בערך.
מלפני אלף שנים, דרך התה הייתה הקישור המסחרי העיקרי מיונאן לבנגל דרך מיאנמר; לטיבט ולמרכז סין דרך מחוז סצ'ואן. בנוסף לתה, שיירות הפרדות שנעו בדרך זו נשאו מלח. אנשים וגם סוסים נשאו מטענים כבדים, כשהם נושאים לעיתים מעל 60–90 קילוגרמים תה, שלעיתים קרובות היה יותר ממשקל גופם. הסבלים נשאו מטות עם מוטה ממתכת, הן לצורך איזון תוך כדי הליכה והן כדי לסייע בתמיכה בעומס בזמן מנוחתם, כך שהם לא היו צריכים להניח את המטען.
מאמינים כי זו הייתה רשת המסחר העיקרית לתה והתפשטה ברחבי סין ואסיה מראשיתה במחוז פואר, ליד מחוז סמאתי ביונאן.
המסלול זכה לשם דרך הסוס-תה בשל סחר נפוץ של סוסים טיבטיים לתה סיני, נוהג שתחילתו לפחות משושלת סונג, כאשר הסוסים החסונים היו חשובים לסין כדי להילחם בנוודים לוחמים בצפון.
תוכניות עתידיות

במאה ה-21 נעשה שימוש במורשת דרך התה לקידום בניית מסילת ברזל שתקשר בין צ'נגדו ללהאסה. מסילת הברזל המתוכננת הזו, היא חלק מתוכנית החומש ה-13 של הרפובליקה העממית של סין, נקראת מסילת סצ'ואן-טיבט (川藏 铁路) ומתוכננת לחבר בין ערים לאורך המסלול כולל קנגדינג.
גלריה

גן התה המלכותי, על שמו של הקיסר שיאוזונג מסונג (1186 לספירה) בהר מנגדינג, המקום בו תועד טיפוח התה לראשונה (65 לפני הספירה).
הדרך העתיקה ששרדה בפוג'יאנג בין צ'נגדו ליא'אן.
ראו גם

תה
דרך משי
הערות שוליים

↑  Forbes, Andrew, and Henley, David: Traders of the Golden Triangle (A study of the traditional Yunnanese mule caravan trade). Chiang Mai. Cognoscenti Books, 2011.
↑  Williams, Tim, Lin, Roland Chih-Hung and Gai, Jorayev. Final Technical Report on the results of the UNESCO/Korean Funds-in-Trust Project: Support for the Preparation for the World Heritage Serial Nomination of the Silk Roads in South Asia, 2013–2016.
↑  "Horse Corridor in Heaven". Shambhalatimes.org. 2010-01-18. נבדק ב-2011-11-18.
↑  "Tea-Horse Route". Chinatrekking.com. נבדק ב-2011-11-18.
↑  "The road line of the ancient tea-and-horse trade road". Yellowsheepriver.com. נבדק ב-2011-11-18.
↑  "Richness, Diversity and Natural Beauty on the Tea Horse Road". English.cri.cn. נבדק ב-2011-11-18.
↑  "Strange Brew:The Story of Puer Tea 普洱茶". נבדק ב-2011-11-28.
↑  "Between Winds and Clouds: Chapter 2". Gutenberg-e.org. 2007-12-04. נבדק ב-2014-08-22.
↑  "Holiday". Weeklyholiday.net. אורכב מ-המקור ב-2013-06-15. נבדק ב-2014-08-22.
↑  "History and Legend of Sino-Bangla Contacts". Bd.china-embassy.org. אורכב מ-המקור ב-2016-03-04. נבדק ב-2015-05-19.
↑  Forbes, Andrew, and Henley, David, 'Pu'er Tea Traditions' in: China's Ancient Tea Horse Road. Chiang Mai, Cognoscenti Books, 2011.
↑  Jenkins, Mark (במאי 2010). "The Tea Horse Road". National Geographic. {{cite web}}:  (עזרה)
↑  http://news.cntv.cn/2015/08/13/ARTI1439458357250340.shtml
| --- | --- |
בקרת זהויות :  NKC: ge1081521  VIAF: 315169808   WorldCat (עם VIAF): 315169808 
גברים מעמיסים תה, מחוז סצ'ואן, סין, 1908, צילום:ארנסט הנרי וילסון
דנג יאפינג

זהו שם סיני; שם המשפחה הוא .
דֶנְג יָאפִּינְג (邓亚萍; באנגלית: Deng Yaping; ‏נולדה ב־5 בפברואר 1973) היא טניסאית שולחן סינית. היא אלופה אולימפית בעלת ארבע מדליות זהב ואלופת העולם בעלת 14 מדליות מהן 9 מדליות זהב.
באולימפיאדת ברצלונה (1992) זכתה דנג בשתי מדליות זהב בטורניר ליחידות ובטורניר לזוגות נשים ובאולימפיאדת אטלנטה (1996) הגנה על תאריה וזכתה שוב בשתי מדליות זהב בטורניר ליחידות ובטורניר לזוגות נשים.
דנג פרשה מספורט תחרותי בשנת 1997.
הבחירות הכלליות בבריטניה 1868

הבחירות הכלליות בבריטניה 1868 התרחשו בתאריכים 17 בנובמבר–7 בדצמבר 1868. בבחירות אלו ניצח ויליאם גלאדסטון מן המפלגה הליברלית את בנג'מין דיזראלי מן המפלגה השמרנית. היו אלה הבחירות הראשונות בבריטניה שבהן הצביעו יותר ממיליון איש- כמעט פי 3 מהבחירות הקודמות בשנת 1865. היו אלה הבחירות האחרונות שבהן כל מושבי הפרלמנט אוישו על ידי נציגי שתי מפלגות בלבד.
תוצאות

| מפלגה | מנהיג | מושבים | קולות | אחוז מן הקולות |
| --- | --- | --- | --- | --- |
| המפלגה השמרנית | בנג'מין דיזראלי | 271 | 903,318 | 38.7% |
| המפלגה הליברלית | ויליאם גלאדסטון | 387 | 508,821 | 61.2% |
הבחירות הכלליות בבריטניה 1906

הבחירות הכלליות בבריטניה 1906 התרחשו בתאריכים 12 בינואר–8 בפברואר 1906. בבחירות אלו ניצח הנרי קמפבל-באנרמן מן המפלגה הליברלית את ארתור ג'יימס בלפור מן המפלגה השמרנית. המפלגה השמרנית הפסידה חצי ממושביה, כולל מושבו של בלפור עצמו, ובכך נחשב הניצחון הליברלי לאחד מן הניצחונות הסוחפים ביותר בתולדות הבחירות במדינה. מתוך חברי הקבינט בדצמבר 1905, רק כשלושה שרים נבחרו שנית לפרלמנט.
בחירות אלו היו האחרונות בבריטניה שבהן המפלגה הליברלית קיבלה את רוב מושבי הפרלמנט, וכן הראשונות שבהן מפלגת הלייבור השיגה הישג משמעותי כלשהו- כ-29 מושבים. היו אלו הבחירות האחרונות שהתרחשו יותר מחמש שנים לאחר אלו שקדמו להן. בשנת 1911 עבר חוק המגביל את כהונתו של פרלמנט לחמש שנים בדיוק.
יש הטוענים כי ההפסד המשמעותי של השמרנים (אשר קיבלו את מספא המושבים הנמוך בתולדותיהם) התרחש בעקבות הרפורמות הכלכליות שקידמו אשר הוריד את התמיכה במפלגה בקרב מעמד הפועלים. בנוסף על כך, הממשלה השמרנית הייתה לא פופולרית בעקבות המעורבות הבריטית במלחמת הבורים וכן עוררה ביקורת בצד גורמים פרוטסטנטים לאחר ששילבה את החינוך הדתי במערכת החינוך הממלכתית.
תוצאות

| מפלגה | מנהיג | מושבים | קולות | אחוז מן הקולות |
| --- | --- | --- | --- | --- |
| המפלגה השמרנית | ארתור ג'יימס בלפור | 246 | 2,278,076 | 43.4% |
| המפלגה הליברלית | הנרי קמפבל-באנרמן | 397 | 2,565,644 | 48.9% |
| מפלגת הלייבור | קיר הארדי | 29 | 254,202 | 4.8% |
| המפלגה האירית |  | 82 | 33,231 | 0.6% |
| אחרים ועצמאיים |  | 6 |  |  |
דמוגרפיה של איראן

| --- | --- |

אוכלוסיית איראן בין השנים 1880 ל־2005
 מדינה:  איראן איראן
 נתונים לתאריך:  הערכה 1 באוקטובר 2024
 נתונים
 אוכלוסייה:  91,781,231
 צפיפות:  55.69
 תוחלת חיים בלידה:  74.6
 דירוג תוחלת חיים:  72
 HDI:  0.780
 דירוג HDI:  78
 שיעור ילודה ל-1,000:  17.99
 שיעור תמותה ל-1,000:  5.94
 שיעור פריון:  1.83
 תמותת תינוקות ל-1,000:  38.04
 שיעור הגירה נטו ל-1,000:  -0.07
 התפלגות גילאים
 0-14 שנים:  22.44
 15-24 שנים:  13.30
 25-54 שנים:  47.26
 55-64 שנים:  8.76
 65+ שנים:  8.24
 יחס גברים/נשים
 יחס כללי:  1.03
 יחס בלידה:  1.05
 יחס 0-14 שנים:  1.05
 יחס 15-24 שנים:  1.05
 יחס 25-54 שנים:  1.04
 יחס 55-64 שנים:  0.97
 יחס +65 שנים:  0.86
 שפות
 שפות רשמיות:  פרסית 
 שפות מדוברות:  Soi, ערבית עיראקית, קשקאית, אזרית, Sivandi, Vafsi, סוראנית, מאזנדראנית, טורקמנית, פרסית, Laki, Northern Luri, כורמנג'ית, Salchuq, Kumzari, Maraghei, Khorasani Turkic, Bashkardi, גילאקי, Upper Taromi, Shahmirzadi, Eshtehardi, Takestani, Kabatei, Classical Mandaic, אווסטית, Southern Balochi, טליש, מנדעית, אזרבייג'נית דרומית, Khalaj, Gorani, Senaya, Lari, Tat, Kajali, Nayini, Sorkhei, Neo-Mandaic, Natanzi, Northwestern Fars, Kuhmareyi, Iranian Sign Language, Bakhtiari, Rudbari, Parsi-Dari, כורדית דרומית, Zoroastrian Dari, פרסית איראנית, Koroshi, Southern Luri, Razajerdi, Shahrudi, Sangsari, Alviri-Vidari, Koresh-e Rostam, Semnani, פשטו דרומית, Harzandi, Gazi, Khunsari, Western Balochi, Gozarkhani, Kho'ini, Dezfuli, Karingani, Lasgerdi, ארמנית 
 
אוכלוסיית איראן גדלה משמעותית בחצי השני של המאה ה־20, והגיעה ל־75 מיליון תושבים בשנת 2011. עם זאת בסוף המאה ה-20 צנח שיעור הילודה האיראני בצורה משמעותית. מחקרים מראים כי קצב גדילת האוכלוסייה האיראנית ימשיך להאט עד שיתייצב מעל 100 מיליון בסביבות שנת 2050. למעלה ממחצית אוכלוסייתה של איראן היא מתחת לגיל 35, נכון לשנת 2012.
בשנת 2009 עמד מספר בתי האב על 15.3 מיליון (4.8 אנשים לבית אב). לפי הבנק המרכזי של איראן, בשנת 2012 היו 22.5% בתי אב שבהם לא הייתה אף נפש עובדת. משפחות מרוויחות בממוצע 11.4 מיליון ריאלים (בסביבות ה־3750 שקלים) בחודש, נכון ל־2012.
לפי סטטיסטיקות הבנק העולמי/OECD באיראן, הריבוי הטבעי בין השנים 1990 ל־2008 היה 17.6 מיליון ו־32%. שיעור יודעי הקרוא וכתוב עמד על 80% ב־2007.
סטטיסטיקה

| אוכלוסיית איראן> שנה | אוכלוסיית איראן> מיליונים | אוכלוסיית איראן>  | אוכלוסיית איראן>  |
| --- | --- | --- | --- |
| 1971 | 29.35 |  |  |
| 1980 | 39.12 |  |  |
| 1990 | 54.40 |  |  |
| 2000 | 63.94 |  |  |
| 2004 | 68.07 |  |  |
| 2008 | 71.96 |  |  |
| מקור: OECD/World Bank | מקור: OECD/World Bank |  |  |
סטטיסטיקה > הערכות האו״ם

| תקופה | לידות חיות כל שנה | מיתות בשנה | שינוי טבעי בשנה | שיעור לידה גס1 | שיעור תמותה גס1 | שינוי טבעי1 | סך כל שיעור הפוריות2 | שיעור חיוּת של תינוקות3 |
| --- | --- | --- | --- | --- | --- | --- | --- | --- |
| 1950–1955 | 933,000 | 529,000 | 404,000 | 50.6 | 28.7 | 21.9 | 6.93 | 262.1 |
| 1955–1960 | 1,018,000 | 505,000 | 514,000 | 49.2 | 24.4 | 24.8 | 6.93 | 212.5 |
| 1960–1965 | 1,093,000 | 479,000 | 614,000 | 46.5 | 20.3 | 26.2 | 6.93 | 172.6 |
| 1965–1970 | 1,164,000 | 455,000 | 709,000 | 43.3 | 16.9 | 26.4 | 6.70 | 140.7 |
| 1970–1975 | 1,253,000 | 443,000 | 811000 | 40.8 | 14.4 | 26.4 | 6.24 | 116.4 |
| 1975–1980 | 1,503,000 | 430,000 | 1,073,000 | 42.1 | 12.0 | 30.1 | 6.27 | 92.2 |
| 1980–1985 | 1,889,000 | 720,000 | 1,170,000 | 44.4 | 16.9 | 27.5 | 6.54 | 69.8 |
| 1985–1990 | 1,955,000 | 550,000 | 1,406,000 | 38.6 | 10.8 | 27.8 | 5.62 | 55.4 |
| 1990–1995 | 1,633,000 | 359,000 | 1,274,000 | 28.5 | 6.3 | 22.2 | 3.95 | 47.1 |
| 1995–2000 | 1,318,000 | 338,000 | 980,000 | 21.1 | 5.4 | 15.7 | 2.62 | 38.9 |
| 2000–2005 | 1,213,000 | 360,000 | 853,000 | 18.0 | 5.3 | 12.7 | 1.96 | 32.5 |
| 2005–2010 | 1,274,000 | 389,000 | 885,000 | 17.7 | 5.4 | 12.3 | 1.77 | 27.2 |
1 ל־1,000; 2 מספר ילדים לאישה; 3 ל־100 לידות
קבוצות אתניות ושפות

כמעט 100% מאוכלוסיית איראן בקיאה בפרסית מודרנית, בנוסף כ־75%–80% מהעמים באיראן מדברים באופן בלעדי שפות איראניות (שהנפוצה שבהן היא השפה הפרסית). הקבוצות הבולטות בקטגוריה כוללות את הפרסים, הכורדים, הגלוגים, המאזנדראנים, הלורים והבלוצ'ים. דוברי השפות הטורקיות, כדוגמת האזרים, הטורקמנים והקשקאיים, מהווים מיעוט מבוסס. השאר בעיקר ממוצא שמי כדוגמת הערבים, אשורים ולעיתים גם הודו־אירופים אחרים כגון פתאנים וארמנים. ישנן קהילות קטנות של ברהואים (אנ') בדרום מזרח איראן. השפה הגאורגית מדוברת בעיקר בפי איראנים גאורגים החיים בפרידטאן ובפרידונשאהר. כל שאר קהילות האיראנים הגאורגים של איראן איבדו את שפתם.
ספר העובדות העולמי, המבוסס על סטטיסטיקות משנת 2008, טוען כי השפה הפרסית, הלורית, הגלאגית והמאזנדראנית מהוות 66%, אזרית ושפות טורקיות אחרות מהוות 18%, הכורדית 10%, ערבית 2%, בלוצ'ים 2% והשאר 2% גם הם.
ראו גם

דת באיראן
לקריאה נוספת

איתמר דובינסקי, אישה בעל ושני ילדים, ג'מאעה, 2014
הערות שוליים

↑  Asia-Pacific Population Journal, United Nations. "A New Direction in Population Policy and Family Planning in the Islamic Republic of Iran".
↑  U.S. Census Bureau International Data Base - Iran
↑  Iran News, Payvand.com. "Iran's population growth rate falls to 1.5 percent: UNFP". payvand.
↑
↑  "Iran". Iran economy: Social indicators & living standards. Economist Intelligence Unit. 23 ביוני 2009. {{cite book}}:  (עזרה)
↑
↑
↑  CO2 Emissions from Fuel Combustion אוכלוסיית 1978–2008 (pdf עמודים 83-85) IEA (OECD/ World Bank)
↑  UNDP.org  טבלה H
↑  CO2 Emissions from Fuel Combustion Population 1971-2008 (pdf pages 83-85) IEA (OECD/ World Bank) original population ref e.g. in IEA Key World Energy Statistics 2010 page 57)
↑  World Population Prospects: The 2010 Revision
↑  CIA Factbook
↑  "The World Factbook - Iran".
| דמוגרפיה של מדינות העולם |
| --- | --- | --- |
| המזרח התיכון | איחוד האמירויות הערביות • איראן • אלג'יריה • בחריין    • טורקיה • ירדן • ישראל • כווית • לבנון • לוב • מצרים • מרוקו • סוריה • עומאן • ערב הסעודית • עיראק  • קטר  • תוניסיה • תימן |  |
| אסיה | אוזבקיסטן • אינדונזיה • אפגניסטן • בהוטן • בנגלדש • ברוניי • הודו • הונג קונג • המלדיביים • הפיליפינים • טאיוואן • הרפובליקה העממית של סין • וייטנאם • טג'יקיסטן • טורקמניסטן • יפן • לאוס • מונגוליה • מזרח טימור • מיאנמר • מלזיה  • נפאל • סינגפור • סרי לנקה • פקיסטן • קוריאה הדרומית • קוריאה הצפונית • קזחסטן • קירגיזסטן • קמבודיה • תאילנד |  |
| אירופה | אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • דנמרק  • הולנד • הונגריה • הממלכה המאוחדת • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • קוסובו • קפריסין • קרואטיה • רומניה • רוסיה • שוודיה • שווייץ |  |
| אפריקה | אוגנדה • אנגולה • אסוואטיני • אריתריאה • אתיופיה • בוטסואנה • בורונדי • בורקינה פאסו • בנין • גאנה • גבון • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • הרפובליקה המרכז-אפריקאית • ניגריה • ניז'ר • נמיביה • סאו טומה ופרינסיפה • סודאן • סומליה  • סיירה לאון • סיישל • סנגל • צ'אד • קומורו • הרפובליקה של קונגו • הרפובליקה הדמוקרטית של קונגו • קמרון • קניה • רואנדה |  |
| אמריקה | אורוגוואי • איי בהאמה    • אל סלוודור • אנטיגואה וברבודה • אקוודור • ארגנטינה  • ארצות הברית • בוליביה • בליז • ברבדוס • ברזיל   • ג'מייקה • גואטמלה • גיאנה • גרנדה  • דומיניקה • האיטי  • הונדורס • הרפובליקה הדומיניקנית • ונצואלה • טרינידד וטובגו • מקסיקו • ניקרגואה • סורינאם • סנט וינסנט והגרנדינים • סנט לוסיה • סנט קיטס ונוויס  • פנמה • פרגוואי • פרו • צ'ילה • קובה • קולומביה • קוסטה ריקה • קנדה |  |
| אוקיאניה | אוסטרליה • איי מרשל   • איי שלמה  • ונואטו • טובאלו • טונגה • מיקרונזיה • נאורו • ניו זילנד • סמואה  • פיג'י • פלאו • פפואה גינאה החדשה • קיריבטי |  |
תפוצה אתנית-דתית באיראן
קרל פרדיננד, ארכידוכס אוסטריה

קרל פרדיננד, ארכידוכס אוסטריה (בגרמנית: Karl Ferdinand von Österreich; ‏29 ביולי 1818 – 20 בנובמבר 1874), היה בנו של הארכידוכס קרל, דוכס טשן, וסבו של אלפונסו השלושה עשר, מלך ספרד.
ביוגרפיה

קרל פרדיננד נולד ב-29 ביולי 1818 בווינה, לארכידוכס קרל, דוכס טשן ולהנרייטה, נסיכת נסאו-ויילבורג בתם של פרידריך וילהלם, נסיך נסאו-ויילבורג ולואיזה איזבלה, רוזנת העיר קירכברג.
בשנת 1836 התגייס קרל פרדיננד לצבא האוסטרי, והצטרף לרגימנט הרגלים ה-57. בהמשך קיבל קרל פרדיננד את הפיקוד על הרגימנט באיטליה, והשתתף עמו בדיכוי המרידות בפראג בשנת 1848, במהלך מהפכות אביב העמים. בשנת 1859 הועלה קרל פרדיננד לדרגת גנרל, ושירת במוראביה ובשלזיה. בשנת 1860 חזר קרל פרדיננד לברנו, ולאחר מכן הועלה לדרגת פלדמרשל-לוטננט. ב-20 בנובמבר 1874 מת קרל פרדיננד בז'ידלוכוביצה שבמוראביה, וילדיו עברו תחת אחריותו של אחיו הארכידוכס אלברכט, דוכס טשן.
משפחתו

ב-18 באפריל 1854 התחתן קרל פרדיננד עם בת דודתו אליזבת פרנציסקה, ארכידוכסית אוסטריה, בתם של הארכידוכס יוזף, פלטין הונגריה ומריה דורותיאה, דוכסית וירטמברג, ממנה נולדו לו 6 ילדים:
פרנץ יוזף, ארכידוכס אוסטריה (1855)
הארכידוכס פרידריך, דוכס טשן (1856–1936)
מריה כריסטינה, ארכידוכסית אוסטריה (1858–1929), התחתנה עם אלפונסו השנים עשר, מלך ספרד
קרל שטפן, ארכידוכס אוסטריה (1860–1933)
אויגן, ארכידוכס אוסטריה (1863–1954)
מריה אלאונורה, ארכידוכסית אוסטריה (1864)
הבחירות הכלליות בבריטניה 1900

הבחירות הכלליות בבריטניה 1900 התרחשו בתאריכים 26 בספטמבר–24 באוקטובר 1900. בבחירות אלו ניצח רוברט גסקוין ססיל מן המפלגה השמרנית את הנרי קמפבל-באנרמן מן המפלגה הליברלית. בחירות אלו נערכו לאחר פיזור בפרלמנט ב-25 בספטמבר. המפלגה השמרנית אמנם קיבלה כ-170,000 קולות (5%) יותר מן המפלגה הליברלית, אך פי שניים יותר מןההמושבים. הבדל זה נגרם כתוצאה מבחירת 160 נציגים שמרניים ללא אלטרנטיבה משמעותית במחוזותיהם.
היו אלה הבחירות האחרונות בתקופה הוויקטוריאנית, והראשונות שבהן נבחר ראש הממשלה העתידי וינסטון צ'רצ'יל.
תוצאות

| מפלגה | מנהיג | מושבים | קולות | אחוז מן הקולות |
| --- | --- | --- | --- | --- |
| המפלגה השמרנית | רוברט גסקוין ססיל | 411 | 1,637,683 | 50.2% |
| המפלגה הליברלית | הנרי קמפבל-באנרמן | 183 | 1,469,500 | 45.1% |
| המפלגה האירית |  | 76 | 57,576 | 1.8% |
| אחרים ועצמאיים |  | 9 | 72,029 | 2.2% |
שול (מותג)

| --- | --- |

 נתונים כלליים
 מייסדים:  ויליאם שול 
 תקופת הפעילות:  1906–הווה (כ־118 שנים) 
 חברת אם:  באייר 
 מיקום המטה:  שיקגו 
 ענפי תעשייה:  הנעלה 
  
 www.drscholls.com
 
שׁוֹל (Scholl; בארצות הברית: Dr. Scholl's) הוא מותג הנעלה ומוצרי טיפול בכף הרגל. בארצות הברית ובאמריקה הלטינית שייך המותג לחברת באייר, בשאר העולם הוא משווק על ידי חברת Aurelius AG.
היסטוריה

הפודיאטור (רופא כף רגל) ויליאם שול (William Scholl; 1882-1968) הקים בשנת 1906 בשיקגו חברה לשיווק פטנטים שיצר על מנת להקל על הליכה וטיפול בבעיות כף רגל מגוונות. בנוסף הקים קולג' להכשרת מטפלים בבעיות כף רגל (Illinois College of Chiropody and Orthopaedics). עד מותו רשם למעלה מ-1,000 פטנטים.
בהמשך יצר שול גם נעליים וסנדלים, שזכו לפופולריות בשנות ה-60 של המאה ה-20, כאשר פורסמו על ידי דוגמניות כטוויגי וג'ין שרימפטון. לאחר מותו של שול ב-1968 נמכרה החברה לחברת מרק, שמכרה בהמשך את המותג לחברות הפצה אחרות.